CELEX: 32016D0063
Language: el
Date: 2016-01-15 00:00:00
Title: Απόφαση (ΕΕ) 2016/63 του Συμβουλίου, της 15ης Ιανουαρίου 2016, σχετικά με την προσχώρηση της Κροατίας στη σύμβαση που καταρτίστηκε δυνάμει του άρθρου K.3 παράγραφος 2 στοιχείο γ) της Συνθήκης για την Ευρωπαϊκή Ένωση σχετικά με την καταπολέμηση της δωροδοκίας στην οποία ενέχονται υπάλληλοι των Ευρωπαϊκών Κοινοτήτων ή των κρατών μελών της Ευρωπαϊκής Ένωσης

21.1.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 14/23
            
         ΑΠΌΦΑΣΗ (ΕΕ) 2016/63 ΤΟΥ ΣΥΜΒΟΥΛΊΟΥ
   της 15ης Ιανουαρίου 2016
   σχετικά με την προσχώρηση της Κροατίας στη σύμβαση που καταρτίστηκε δυνάμει του άρθρου K.3 παράγραφος 2 στοιχείο γ) της Συνθήκης για την Ευρωπαϊκή Ένωση σχετικά με την καταπολέμηση της δωροδοκίας στην οποία ενέχονται υπάλληλοι των Ευρωπαϊκών Κοινοτήτων ή των κρατών μελών της Ευρωπαϊκής Ένωσης
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση,
   Έχοντας υπόψη τη Συνθήκη Προσχώρησης της Κροατίας,
   Έχοντας υπόψη την πράξη προσχώρησης της Κροατίας, και ιδίως το άρθρο 3 παράγραφος 5,
   Έχοντας υπόψη τη σύσταση της Ευρωπαϊκής Επιτροπής,
   Έχοντας υπόψη τη γνώμη του Ευρωπαϊκού Κοινοβουλίου (1),
   Εκτιμώντας τα ακόλουθα:
   
               (1)
            
            
               Η σύμβαση που καταρτίστηκε δυνάμει του άρθρου K.3 παράγραφος 2 στοιχείο γ) της Συνθήκης για την Ευρωπαϊκή Ένωση σχετικά με την καταπολέμηση της δωροδοκίας στην οποία ενέχονται υπάλληλοι των Ευρωπαϊκών Κοινοτήτων ή των κρατών μελών της Ευρωπαϊκής Ένωσης (2) («η σύμβαση κατά της δωροδοκίας στην οποία ενέχονται υπάλληλοι») υπεγράφη στις 26 Μαΐου 1997 και τέθηκε σε ισχύ στις 28 Σεπτεμβρίου 2005.
            
         
               (2)
            
            
               Το άρθρο 3 παράγραφος 4 της πράξης προσχώρησης της Κροατίας («η πράξη προσχώρησης») προβλέπει ότι η Κροατία προσχωρεί στις συμβάσεις και στα πρωτόκολλα που έχουν συναφθεί μεταξύ των κρατών μελών και απαριθμούνται στο παράρτημα I της πράξης προσχώρησης, συμπεριλαμβανομένης μεταξύ άλλων της σύμβασης κατά της δωροδοκίας στην οποία ενέχονται υπάλληλοι. Οι εν λόγω συμβάσεις και πρωτόκολλα τίθενται σε ισχύ για την Κροατία κατά την ημερομηνία που θα ορίσει το Συμβούλιο.
            
         
               (3)
            
            
               Σύμφωνα με το άρθρο 3 παράγραφος 5 της πράξης προσχώρησης, το Συμβούλιο αποφασίζει να επιφέρει όλες τις προσαρμογές που απαιτούνται λόγω της προσχώρησης στις εν λόγω συμβάσεις και πρωτόκολλα,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η σύμβαση κατά της δωροδοκίας στην οποία ενέχονται υπάλληλοι τίθεται σε ισχύ, ως προς την Κροατία, την πρώτη ημέρα του πρώτου μήνα μετά την ημερομηνία δημοσίευσης της παρούσας απόφασης.
   Άρθρο 2
   Το κείμενο της σύμβασης κατά της δωροδοκίας στην οποία ενέχονται υπάλληλοι, το οποίο έχει συνταχθεί στην κροατική γλώσσα (3), θεωρείται αυθεντικό υπό τους όρους που ισχύουν και για τα άλλα κείμενα της σύμβασης κατά της δωροδοκίας στην οποία ενέχονται υπάλληλοι.
   Άρθρο 3
   Η παρούσα απόφαση παράγει αποτελέσματα από την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.
   
      Βρυξέλλες, 15 Ιανουαρίου 2016.
      
         
            Για το Συμβούλιο
         
         
            Ο Πρόεδρος
         
         J.R.V.A. DIJSSELBLOEM
      
   
   
      (1)  Γνώμη της 10ης Ιουνίου 2015 (δεν έχει δημοσιευθεί ακόμη στην Επίσημη Εφημερίδα).
   
      (2)  ΕΕ C 195 της 25.6.1997, σ. 2.
   
      (3)  Το κείμενο της σύμβασης στην κροατική γλώσσα έχει δημοσιευθεί σε ειδική έκδοση της Επίσημης Εφημερίδας (κεφάλαιο 19, τόμος 014, σ. 120).